
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό Πρόγραμμα Ολοκληρωμένης Παρέμβασης για 

ανέργους, 18-64 ετών,του Νομού Εύβοιας. 1 

Έγκριση υπερωριακής εργασίας προσωπικού του ΙΚΑ. 2 
Σύσταση θέσεων κλάδου γιατρών ΕΣΥ στο Περιφερει¬ 
ακό Γενικό Νοσοκομείο Αθηνών «ΕΥΑΓΓΕΛΙΣΜΟΣ» 3 
Τροποποίηση και συμπλήρωση της Κοινής Υπουργι¬ 
κής Απόφασης Α6α/9392/91 (Β 233/92) σε συμμόρ¬ 
φωση προς τις οδηγίες 1999/82/ΕΚ και 1999/83/ΕΚ 


σχετικά με την τροποποίηση του Παραρτήματος 

της οδηγίας 75/318/ΕΟΚ. 4 

Μετατροπή θέσεων κλάδου γιατρών ΕΣΥ στο Περ/κό 
Πανεπιστημιακό Γ ενικό Νοσοκομείο Ηρακλείου ... 5 

Μετατροπή θέσεων κλάδου γιατρών ΕΣΥ στο Νομ. 

Γ εν. Νοσοκομείο - Κ.Υ. Καρύστου. 6 

Μετατροπή θέσεων κλάδου γιατρών ΕΣΥ στο Περ.Γεν. 

Νοσοκομείο Ιωαννίνων «Γ. ΧΑΤΖΗΚΩΣΤΑ». 7 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 8 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 9 


Διορθώσεις Σφαλμάτων 

Διορθώσεις σφαλμάτων στην 2/254/0022/26.1.2000 
απόφαση Γενικών Γραμματέων Δημ. Πολ. Υπ. Οί¬ 
κον. και Κοιν. Ασφ. του Υπουργείου και Κοινωνικών 


Ασφαλίσεων. 10 

Διορθώσεις σφαλμάτων στην 905/5.1.2000 απόφαση 
Υπουργού Δικαιοσύνης. 11 


ΑΠΟΦΑΣΕΙ Σ 

Αριθ. 30165 (1) 

Ειδικό Πρόγραμμα Ολοκληρωμένης Παρέμβασης για 
ανέργους, 18-64 ετών,του Νομού Εύβοιας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν .212/69 «Περί Οργανώσεως και Δι- 


οικήσεως του Οργανισμού Απασχόλησης Εργατικού Δυ¬ 
ναμικού». 

2. Τις διατάξεις του άρθρου 29 του Ν.1262/82 «Για την 
παροχή κινήτρων ενίσχυσης της οικονομικής και περ/κής 
ανάπτυξης της χώρας και τροποποίηση συναφών διατά¬ 
ξεων» όπως τροποποιήθηκε με τα άρθρα 6,7 του Ν. 
1836/89 και την παρ. 16 του άρ. 20 του Ν. 2639/98. 

3. Τις διατάξεις των άρθρων 6 και 26 του Ν.2434/96. 

4. Τις Αποφάσεις του Υπ. Εργασίας και Κοινωνικών 
Ασφαλίσεων με αρ. 33019/21.1.99 (ΦΕΚ 51/Β/ 29.1.99), 
33020/21.1.99 (ΦΕΚ 53/Β/29.1.99), 33021/21.1.99 (ΦΕΚ 
53/Β/29.1.99) και 33022/21.1.99 (ΦΕΚ 85/Β/9.2.99) ως 
προς τα Κεφάλαια Γ και Δ' παρ. 1 και 2, που αφορούν τα 
προγράμματα επιχορήγησης της απασχόλησης και της 
αυτοαπασχόλησης ανέργων. 

5. Την υπ’αριθμ. 290/8.2.2000 απόφαση του Δ.Σ. του 
ΟΑΕΔ (αρ.συνεδρίασης 7/8.2.2000) που μας κοινοποιή¬ 
θηκε με το υπ’αριθμ. Β104490/ 14.2.2000 έγγραφό του, 
αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις δομών στήριξης, κατάρτι¬ 
σης, απασχόλησης, και αυτοαπασχόλησης ανέργων ηλι¬ 
κίας 18-64 ετών στο Νομό Εύβοιας. 

Το πρόγραμμα περιλαμβάνει τις παρακάτω μορφές πα¬ 
ρέμβασης. 

α) Δημιουργία Δομής Στήριξης για διερεύνηση και κα¬ 
ταγραφή τωνχαρακτηριστικώντων ανέργων με στόχο την 
ένταξή τους στο κατάλληλο πρόγραμμα και προώθηση 
του σχεδιαζόμενου προγράμματος προς αναζήτηση εν¬ 
διαφερομένων επιχειρήσεων για συνεργασία. 

β) Κατάρτιση. 

γ) Επιχορήγηση εργοδοτών για δημιουργία θέσεων ερ¬ 
γασίας και 

δ) Επιχορήγηση για την αυτοαπασχόληση. 

ΚΕΦΑΛΑΙΟ Α' 

1. Δομή Στήριξης 

Με απόφαση του Δ.Σ. του ΟΑΕΔ συστήνεται δομή στή¬ 
ριξης η οποία θα αποτελείται από: 

α) Ένα (1) εκπρόσωπο του Εργατικού Κέντρου του 
Νομού Εύβοιας. 

β) Ένα (1) εκπρόσωπο των εργοδοτών. 

γ) Ένα (1) υπάλληλο του ΟΑΕΔ. 





























3628 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Δομή στήριξης θα συγκροτηθεί ύστερα από υπόδειξη 
των Φορέων της παρούσας παραγράφου 1. 

2. Έργο της δομής είναι ο επαγγελματικός προσανατο¬ 
λισμός και η καθοδήγηση των ανέργων προκειμένου να 
εξευρεθεί κατάλληλη γι’ αυτούς εργασία. 

Αναλυτικότερα το έργο τούτο είναι: 

α) Η καταγραφή και ομαδοποίηση των εργαζομένων (με 
προϋποθέσεις) και των ανέργων μετά από την εγγραφή 
των τελευταίων στον ΟΑΕΔ, σύμφωνα με τα επαγγελμα- 
τικάτους προσόντα, τις γραμματικές γνώσεις και την εξει- 
δίκευσή τους σε συγγενή θέματα με το αντικείμενο των 
επιχειρήσεων που ενδιαφέρονται να τους προσλάβουν. 

β) Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των άνεργων. 

γ) Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγγελματικής εμπειρίας σε περίπτωση που αυ¬ 
τό κριθεί ότι απαιτείται πριν την απασχόλησή τους. 

δ) Η υπόδειξη των υποψηφίων για κατάρτιση. 

ε) Η παρακολούθηση και η αξιολόγηση του προγράμ¬ 
ματος. 

3. Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερομένους 
της παρούσας Υ.Α. Σε περίπτωση που ένας φορέας δεν 
υποδείξει εκπρόσωπο εντός του ίδιου ως άνω χρονικού 
διαστήματος, τότε η δομή θα συγκροτηθεί με τους υπο- 
δειχθέντες από τους υπόλοιπους φορείς. 

4. Η ανωτέρω δομή θα πλαισιωθεί με τεχνικό προσωπι¬ 
κό το οποίο θα αναλάβει την υλοποίηση του έργου που 
περιγράφεται στην παρ. 2της παρούσας ΥΑ. Το έργο τού¬ 
το θα ανατεθεί στο ΙΝΕ της ΓΣΕΕ μετά από σύμβαση 
που θα καταρτισθεί μεταξύ ΟΑΕΔ και ΙΝΕ ΓΣΕΕ σύμφωνα 
με τις διατάξεις της παρ. 5 του άρθρου 20 του Ν 2639/98. 

Η δαπάνη για τη λειτουργία της δομής θα ανέλθει 
στο ποσό των 30 εκ. δρχ και θα καλυφθεί από τον ΟΑΕΔ 
ΚΑΕ 264 Β Δομή στήριξης του φορέα 200 του προϋπολο¬ 
γισμού οικονομικού έτους 2000. 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Προβλέπεται δράση επιμόρφωσης. Η μεθοδολογία, 
υλοποίηση, θεωρητική της πρακτικής άσκησης καθώς και 
οι ειδικότητες θα καθοριστούν από τη Δ/νση Α3 σε συ¬ 
νεργασία με τη Δομή στήριξης μετά την οριστική κατα¬ 
γραφή της ομάδας στόχου. 

ΚΕΦΑΛΑΙΟ Γ 

ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Ειδικό μέτρο Επιχορήγησης Επιχειρήσεων για δημιουρ¬ 
γία νέων θέσεων εργασίας. 

1. Καταρτίζουμε πρόγραμμα επιχορήγησης ιδιωτικών 
επιχειρήσεων για την πρόσληψη 1500 ανέργων ηλικίας 
18-64 ετών στον Νομό Εύβοιας. 

2. Για την υπαγωγή και την επιχορήγηση επιχειρήσεων 
σύμφωνα με το πρόγραμμα αυτό θα εφαρμοσθούν οι δια¬ 
τάξεις του Κεφαλαίου Γ και των παρ. 1 κ'2του Κεφαλαί¬ 
ου Δ'των υπ’ αριθμ. 33021 και 33019/21.1.99 αποφάσεων 
του Υπουργού Εργασίας κ' Κοινωνικών Ασφαλίσεων (ΦΕΚ 
53 Β και 51Β/29.1.99). Απαραίτητη προϋπόθεση είναι η 
προσκόμιση βεβαίωσης της δομής στήριξης ότι οι άνερ¬ 
γοι που θα προσλάβουν οι ενδιαφερόμενος επιχειρήσεις 
είναι εγγεγραμμένοι στις καταστάσεις της δομής. 


ΚΕΦΑΛΑΙΟ Δ' 

ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

1. Καταρτίζουμε πρόγραμμα επιχορήγησης νέων ελευ¬ 
θέρων επαγγελματιών για 1500 άνεργους ηλικίας 18-64 
ετών στο Νομό Εύβοιας οι οποίοι δημιούργησαν ή θα δη¬ 
μιουργήσουν δική τους επιχείρηση την οποία πρέπει να 
διατηρήσουν για διάστημα τουλάχιστον 24 μηνών. 

2. Για την υπαγωγή και επιχορήγηση των ενδιαφερομέ¬ 
νων σύμφωνα με το πρόγραμμα αυτό θα εφαρμοσθούν οι 
Αποφάσεις του Υπουργού Εργασίας & Κοινωνικών Ασφα¬ 
λίσεων με αρ. 33020 & 33022/21.1.99 (ΦΕΚ 53/Β/29.1.99 κ' 
85/Β/9.2.99) και συγκεκριμένα: 

α) οι διατάξεις του Κεφαλαίου Γ: 

β) οι διατάξεις των παραγράφων 1 κ'2 των κεφαλαίων Δ. 

Απαραίτητη προϋπόθεση είναι η προσκόμιση βεβαίω¬ 
σης της δομής στήριξης ότι ο ενδιαφερόμενος είναι εγ¬ 
γεγραμμένος στις καταστάσεις της δομής. 

ΚΕΦΑΛΑΙΟ Ε' 

ΛΗΞΗ ΤΟΥ ΠΡΟΓΡΑΜΜΑΤΟΣ 

Το πρόγραμμα λήγει με την πλήρωση των προβλεπομέ- 
νων θέσεων στο Νομό. 

ΚΕΦΑΛΑΙΟ ΣΤ 
ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 8,8 δις δρχ. σε βάρος του προϋπολογι¬ 
σμού του ΟΑΕΔ αναλυτικά κατά έτος ως εξής: 

Γ ια το έτος 2000 3 δις. 

Για το έτος 2001 δις. 

Γ ια το έτος 2002 2,8 δις. 

Γ ια την ανωτέρω δαπάνη θα εγγράφει πίστωση στον 
υπό κατάρτιση προϋπολογισμό του ΟΑΕΔ οικονομικού 
έτους 2000. 

Η ως άνω δαπάνη προβλέπεται να συγχρηματοδοτηθεί 
απάτην Ευρωπαϊκή Ένωση, στα πλαίσια του Γ Κοινοτικού 
Πλαισίου Στήριξης για την Ελλάδα, με τα ποσοστά συγ- 
χρηματοδότησης που ισχύουν για τα Διαρθρωτικά Τα¬ 
μεία. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν.2362/95 (περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ.2114 (2) 

Έγκριση υπερωριακής εργασίας προσωπικού του ΙΚΑ. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις, όπως αντικαταστάθηκε με το άρθρο 
ΙδτουΝ. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

5. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

6. Τις διατάξεις του Ν. Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β. Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11.3.96 
του Υπουργείου Οικονομικών. 

12. Την αριθ. 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοινωνικών Ασφαλίσεων αριθ. 3101/ 
17.12.99 (ΦΕΚ2249/Β/30.12.99) «Καθορισμός ανωτάτων 
ορίων υπερωριακήςαπασχόλησηςτωνεργαζομένωνστις 
βιομηχανικές, βιοτεχνικές επιχειρήσεις, εκμεταλλεύσεις 
και εργασίες Α ημερολογιακού εξαμήνου 2000». 

14. Το άρθρο 22 παρ. 3 του Ν. 2362/1995. 

15. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30.5.97). 

16. Το με αριθμό 934/10.2.2000 έγγραφο της Γεν. Γραμ- 
ματείας Κοινωνικών ασφαλίσεων και το Γ23/Γ/3.2.2000 
έγγραφο τουΙΚΑ. 

17. Την από 15.2.2000 γνώμη του Ανωτάτου Συμβουλί¬ 
ου Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 113.684.603 δρχ., αποφασίζουμε: 

1. Εγκρίνουμε την υπερωριακή εργασία στο κάτωθι 
προσωπικό ως εξής: 

1.7ο Νοσοκομείο: α) σε 100 γιατρούς μέχρι 1.479 ώρες 
συνολικά στον καθένα 

β) σε 13 υγειονομικούς μέχρι 4.329 ώρες συνολικά. 

2.3ο Νοσοκομείο: α) σε 111 γιατρούς μέχρι 1.500 ώρες 
συνολικά στον καθένα 

β) σε 3 βιοχη μικούς μέχρι 33 ώρες το μήνα στον καθένα 
γ) σε 8 υγειονομικούς μέχρι 133 ώρες συνολικά στον κα¬ 
θένα. 


3. 6ο Νοσοκομείο: α) σε 86 γιατρούς μέχρι 143.680 
ώρες συνολικά 

β) σε 6 υγειονομικούς υπαλλήλους μέχρι 333 ώρες συ¬ 
νολικά στον καθένα. 

4. Δ/νση Επίθ/σης Υπηρεσιών Υγείας: α) σε 18 γιατρούς 
μέχρι 545 ώρες στον καθένα συνολικά 

β) σε 1 υγειονομικό υπάλληλο μέχρι 333 ώρες συνολικά 
πλέον των νομίμων ορίων υπερωριακής εργασίας. 

Η απόφαση αυτή που ισχύει από 16.2.2000 μέχρι 
31.12.2000 να δημοσιευθεί στην Εφημερίδα της Κυβερ- 
νήσεως. 

Αθήνα, 23 Φεβρουάριου 2000 

Οι Γ ενικοί Γ ραμματείς 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ ΕΡΓΑΣΙΑΣ ΚΑΙ 

ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΙΩΑΝΝΗΣ ΚΟΥΣΟΥΛΑΚΟΣ ΒΑΣΙΛΕΙΟΣ ΜΠΡΑΚΑΤΣΟΥΛΑΣ 

-♦- 

Αριθ. Α1α/7674 (3) 

Σύσταση θέσεων κλάδου γιατρών ΕΣΥ στο Περιφερεια¬ 
κό Γ ενικό Νοσοκομείο Αθηνών «ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν με τα άρθρα 4 και 
8του Ν. 2194/94.(ΦΕΚ/Α/94). 

3. Τις διατάξεις του άρθρου 1 παρ. 2 του Ν. 2469/97 
(ΦΕΚ 38/Α/97 ) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των είκοσι πέντε εκατομ¬ 
μυρίων επτακοσίων εβδομήντα οκτώ ( 25.778.000) δρχ. 
και θα προβλέπεται για τα επόμενα έτη στον προϋπολογι¬ 
σμό του Νοσοκομείου. Για το τρέχον έτος η σχετική δα¬ 
πάνη θα βαρύνει τον προϋπολογισμό του Υπουργείου 
Υγείας και Πρόνοιας (Φ. 210 ΚΑΕ 5173), θα προσδιορισθεί 
και θα δεσμεύει κατά την έγκριση πλήρωσης των συνι- 
στώμενων θέσεων. 

4. Την αριθ. 1107147/1239/067/96 (ΦΕΚ 922/Β/96) από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν. Χριστοδουλάκη. 

5. Την αριθ. 8211/99 (ΦΕΚ 198/Β/99) απόφαση ανάθε¬ 
σης αρμοδιοτήτων στους Υφυπουργούς Εσωτ. Δημ. Διοί¬ 
κησης και Αποκέντρωσης. 

6. Την αριθ. Α28/5118/92 (ΦΕΚ 709/Β/92) απόφαση 
άδειας λειτουργίας Μονάδας Μεταμόσχευσης Μυελού 
Οστών στο Περιφερειακό Γ ενικό Νοσοκομείο Αθηνών ΕΥ¬ 
ΑΓΓΕΛΙΣΜΟΣ. 

7. Την αριθ. Α3α/1526/91 (ΦΕΚ 144/Β/91) απόφαση «Κα¬ 
θορισμός όρων και προϋποθέσεων λειτουργίας των Μο¬ 
νάδων Μεταμοσχεύσεων». 

δ. Την αριθ. 5/22ης συν./16.6.99 απόφαση του Δ.Στου 
Περιφερειακού Γενικού Νοσοκομείου Αθηνών «ΕΥΑΓΓΕ¬ 
ΛΙΣΜΟΣ», αποφασίζουμε: 

Συνιστώνται δύο (2) θέσεις κλάδου γιατρών ΕΣΥ, ειδι¬ 
κότητας Αιματολογίας και βαθμού Επιμελητή Β', του 

Υπουργείου Υγείας και Πρόνοιας, οι οποίες προστίθενται 
στον Οργανισμό του Περιφερειακού Γενικού Νοσοκομεί¬ 
ου Αθηνών ΕΥΑΓΓΕΛΙΣΜΟΣ, για τη λειτουργία του Αιμα¬ 
τολογικού Τμήματος - Λεμφωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-♦- 

Αριθ. Α7α/7797/99 (4) 

Τροποποίηση και συμπλήρωση της Κοινής Υπουργικής 
Απόφασης υπ'αριθμ. Α6α/9392/91 (Β 233/92) σε συμ¬ 
μόρφωση προς τις οδηγίες 1999/82/ΕΚ και 1999/83/ 
ΕΚ σχετικά με την τροποποίηση του Παραρτήματος 
της οδηγίας 75/318/ΕΟΚ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α.Του άρθρου 1 παρ. 1.3 και 4 Ν. 1338/83 «Περί εφαρ¬ 
μογής του Κοινοτικού δικαίου ΦΕΚ34/Α783) όπως τροπο¬ 
ποιήθηκε με το άρθρο 6 του Ν. 1440/84 (ΦΕΚ 70/Α/84) 
«Συμμετοχή της Ελλάδος στο Κεφάλαιο, στα αποθεματι- 
κά και στις προβλέψεις της Ευρ. Κοινότητας Επενδύσεων 
στο Κεφάλαιο της Ευρ. Κοινότητας Άνθρακος και Χάλυ- 
βος του Οργανισμού Εφοδιασμού της ΕΤΙΒΑΤΟΜΕ κα¬ 
θώς και στο άρθρο 65 του Ν. 1892/90 (ΦΕΚ Α/101/90). 

β.Των άρθρων 2 παρ. 2 περιπτ. α και β και άρθρο 14 παρ. 
4εδ 1 του Ν. 1316/83 «Ίδρυση, οργάνωση και αρμοδιότη¬ 
τες του Εθνικού Οργανισμού Φαρμάκων (ΕΟΦτης Κρατι¬ 
κής Φαρμακαποθήκης (Κ.Φ.) και τροποποίησης της φαρ¬ 
μακευτικής Νομοθεσίας και άλλες διατάξεις» (ΦΕΚ 
3/Α/11.1.93)όπως τροποποιήθηκαν και συμπληρώθηκαν 
από τις διατάξεις του Ν. 1965/91 (ΦΕΚ Α/146/)και του Ν. 
2519/97 (Α/165). 

2. Την υπ’ αριθμ. Α6α/9392/91/92 ΚΥ.Α (ΦΕΚ 233 Β') 
«Εναρμόνιση της Ελληνικής νομοθεσίας προς την αντί¬ 
στοιχη κοινοτική στον τομέα της παραγωγής, της εισα¬ 
γωγής και της κυκλοφορίας φαρμακευτικών προϊόντων 
και επέκταση του πεδίου εφαρμογής της στα ανοσολογι- 
κά φαρμακευτικά προϊόντα που συνίστανται σε εμβόλια, 
τοξίνες, όρους και αλλεργιογόνα. 

3. Την υπ’ αριθμ. 0-356/5η/16.12.99 εισήγηση ΔΣ/ΕΟΦ. 

4. Το άρθρο 29 Ατού Ν. 1558/85 (ΦΕΚΑΊ37) όπως προ¬ 
στέθηκε με το άρθρο 27 του Ν. 2081/92 (ΦΕΚ Α' 154) και 
αντικαταστάθηκε με το αριθμ. 1 του Ν.2469/97 (Α/38) και 
το γεγονός ότι από την παρούσα δεν προκαλείται δαπάνη 
σε βάρος του Κρατικού Προϋπολογισμού. 

5. Την υπ'αριθμ. 5803/13.11.98 (1178/Β) Κοινή Απόφαση 
του Πρωθυπουργού και του Υπουργού Υγείας και Πρό¬ 
νοιας «Ανάθεση αρμοδιοτήτων στους Υφυπουργούς 
Υγείας και Πρόνοιας», αποφασίζουμε: 

Άρθρο 1 

Σκοπός της παρούσας απόφασης είναι η τροποποίηση 


της Κοινής Υπουργικής Απόφασης υπ’ αριθμ. Α6α/9392/ 
91/92 (Β 233) σε συμμόρφωση προς τις οδηγίες: 

α) 1999/82/ΕΚ της Επιτροπής της 8ης Σεπτεμβρίου 
1999 (Ε.Ε.ΕΚ. Ι_243, 15.9.99) και 

β) 1999/83/ΕΚ της Επιτροπής της 8ης Σεπτεμβρίου 
(Ε.Ε.ΕΚ. Ι_243,15.9.99) 1999 «σχετικά με την τροποποίηση 
του παραρτήματος της οδηγίας 75/318/ΕΟΚτου Συμβου¬ 
λίου περί προσεγγίσεως των νομοθεσιώντων κρατών με- 
λώνπου αφορούντις αναλυτικές, τοξικοφαρμακολογικές 
και κλινικές προδιαγραφές και τα πρωτόκολλα στον το¬ 
μέα των δοκιμών των φαρμάκων». 

Άρθρο 2 

1. α) Οι αιτήσεις για τη χορήγηση άδειας κυκλοφορίας 
φαρμακευτικών προϊόντων, που υποβάλλονται από 1ης 
Ιουλίου 2000 και μετά πρέπει να πληρούν τα κριτήρια που 
καθορίζονται στην παράγραφο 1 του παραρτήματος αυ¬ 
τής. 

β) Όλες οι άδειες κυκλοφορίας φαρμακευτικών προϊό¬ 
ντων πρέπει να πληρούν τα κριτήρια της παραγράφου 1 
του παραρτήματος της Παρούσης, το αργότερο μέχρι 1η 
Μαρτίου 2001. 

2. Οι αιτήσεις για τη χορήγηση άδειας κυκλοφορίας 
φαρμακευτικών προϊόντων που υποβάλλονται από της 
δημοσιεύσεως της παρούσης, συμμορφώνονται με τους 
κανόνες των παραγράφων 2 και 3 του παραρτήματος. 

3. Το παράρτημα που ακολουθεί αποτελεί αναπόσπα¬ 
στο μέρος της παρούσης. 

ΠΑΡΑΡΤΗΜΑ 

1. Στο μέρος 2 του παραρτήματος I της κοινής υπουργι¬ 
κής απόφασης Α6α/9392/91 (Β 233) τμήμα Γ ΕΛΕΓΧΟΣ 
ΤΩΝ ΠΡΩΤΩΝ ΥΛΩΝ συμπληρώνεται με την παράγραφο 
4'(ΟΔ 1995/82). 

4. Ειδικά μέτρα για την πρόληψη της μετάδοσης ζωικών 
σπογγωδών εγκεφαλοπαθειών. 

Ο αϊτών οφείλει να αποδεικνύει ότι το φάρμακο παρα¬ 
σκευάζεται σύμφωνα με τις δημοσιευμένες από την Ευ¬ 
ρωπαϊκή Επιτροπή στον τόμο 3 της έκδοσής της «Οι κα¬ 
νόνες που διέπουν τα φαρμακευτικά προϊόντα στην Ευ¬ 
ρωπαϊκή Ένωση», κατευθύνσεις για την ελαχιστοποίηση 
του κινδύνου μετάδοσης μέσω των φαρμάκων, των παρα¬ 
γόντων που προκαλούν τη σπογγώδη εγκεφαλοπάθεια 
των ζώων και ενημερωμένες μορφές τους». 

2. Στο μέρος 3 του παραρτήματος I της κοινής υπουργι¬ 
κής απόφασης Α6Α/9392/91 προστίθεται νέο τμήμα Θ 
(ΟΔ 1999/83). 

Θ. Καθιερωμένη ιατρική χρήση 

«Προκειμένου να αποδειχθεί, σύμφωνα με το άρθρο 4 
σημείο 8 στοιχείο α)σημείο ιι) της οδηγίας 65/65, ότι το ή 
τα συστατικά του φαρμάκου είναι καθιερωμένης ιατρικής 
χρήσης και παρουσιάζουν αποδεκτά επίπεδα ασφαλείας, 
εφαρμόζονται οι ακόλουθοι ειδικοί κανόνες: 

α)οι παράγοντες του πρέπει να λαμβάνονται υπόψη για 
να διαπιστωθεί η «καθιερωμένη ιατρική χρήση» των συ¬ 
στατικών ενός φαρμάκου είναι το χρονικό διάστημα κατά 
το οποίο χρησιμοποιήθηκε η ουσία, ποσοτικές συνιστώ¬ 
σες της χρήσης της ουσίας, ο βαθμός επιστημονικού εν¬ 
διαφέροντος που παρουσιάζει η χρήση της ουσίας (όπως 
προκύπτει από τη δημοσιευμένη επιστημονική βιβλιογρα¬ 
φία) και η συνοχή των επιστημονικών αξιολογήσεων. 

Ως εκτούτου, γιατονπροσδιορισμό της «καθιερωμένης 
χρήσης» ενδέχεται να απαιτηθεί να ληφθούν υπόψη διά- 

φορές χρονικές περίοδοι. Σε όλες τις περιπτώσεις πά¬ 
ντως η απαιτούμενη χρονική περίοδος για τον προσδιορι¬ 
σμό της «καθιερωμένης ιατρικής χρήσης» συστατικού 
φαρμακευτικού προϊόντος δεν μπορεί να είναι μικρότερη 
από μια δεκαετία από την πρώτη συστηματική και τεκμη¬ 
ριωμένη χρήση της συγκεκριμένης ουσίας ως φαρμακευ¬ 
τικό προϊόν στην Ε.Ε. 

β) η τεκμηρίωση την οποία υποβάλλει ο αϊτών πρέπει να 
καλύπτει όλες τις πτυχές της αξιολόγησης της ασφάλει¬ 
ας και να περιλαμβάνει ή να παραπέμπει σε σχετική βι¬ 
βλιογραφική επισκόπηση, λαμβάνοντας υπόψη μελέτες 
διεξαχθείσες πριν και μετά τη θέση σε κυκλοφορία και δη¬ 
μοσιευμένη επιστημονική βιβλιογραφία με αντικείμενο 
την κτηθείσα πείρα υπό μορφή επιδημιολογικών μελετών 
και ιδίως συγκριτικών επιδημιολογικών μελετών. Πρέπει 
να υποβάλλεται παντός είδους τεκμηρίωση , τόσο θετική 
όσο και αρνητική 

γ) η έλλειψη πληροφοριών θα πρέπει να αντιμετωπίζε¬ 
ται με ιδιαίτερη προσοχή και να αναφέρονται οι λόγοι για 
τους οποίους, παρά την έλλειψη ορισμένων μελετών ,τεκ- 
μαίρεται η ύπαρξη αποδεκτού επιπέδου ασφαλείας 

δ) η έκθεση των εμπειρογνωμόνων πρέπει να επεξηγεί 
την καταλληλότητα των υποβαλλόμενων δεδομένων που 
αφορούν προϊόν διαφορετικό από εκείνο που πρόκειται 
να τεθεί σε κυκλοφορία. Οφείλει επίσης να κρίνει κατά πό¬ 
σο το εξεταζόμενο προϊόν μπορεί να θεωρείται παρεμφε¬ 
ρές με το προϊόν στο οποίο πρόκειται να χορηγηθεί άδεια, 
κυκλοφορίας παρά τις υφιστάμενες διαφορές 

ε) ιδιαίτερη σημασία έχει η κτηθείσα πείρα μετά την κυ¬ 
κλοφορία προϊόντων που περιέχουν τα ίδια συστατικά και 
οι αιτούντες θα πρέπει να επικεντρώνουν την προσοχή 
τους στο θέμα αυτό. 

3. Στο μέρος 4 του παραρτήματος I της Υπ. Απόφασης 
9392/91 προστίθεται νέο τμήμα Θ. 

Θ. Καθιερωμένη ιατρική χρήση 

«Προκειμένου να αποδειχθεί, σύμφωνα με το άρθρο 4 
σημείο 8 στοιχείο α)σημείο ιι) της οδηγίας 65/65, ότι το ή 
τα συστατικά του φαρμάκου είναι καθιερωμένης ιατρικής 
χρήσης και παρουσιάζουν αναγνωρισμένη απότελεσμα- 
τικότητα εφαρμόζονται οι ακόλουθοι ειδικοί κανόνες: 

α) οι παράγοντες που πρέπει να λαμβάνονται υπόψη για 
να διαπιστωθεί η «καθιερωμένη ιατρική χρήση» των συ¬ 
στατικών ενός φαρμάκου είναι το χρονικό διάστημα κατά 
το οποίο χρησιμοποιήθηκε η ουσία, ποσοτικές συνιστώ- 
σεις της χρήσης της ουσίας, ο βαθμός επιστημονικού εν¬ 
διαφέροντος που παρουσιάζει η χρήση της ουσίας (όπως 
προκύπτει απάτη δημοσιευμένη επιστημονική βιβλιογρα¬ 
φία) και η συνοχή των επιστημονικών αξιολογήσεων. 

Ως εκτούτου, γιατονπροσδιορισμότης «καθιερωμένης 
χρήσης» ενδέχεται να απαιτηθεί να ληφθούν υπόψη διά¬ 
φορες χρονικές περίοδοι. Σε όλες τις περιπτώσεις πά¬ 
ντως, η απαιτούμενη χρονική περίοδος για τον προσδιο¬ 
ρισμό της «καθιερωμένης ιατρικής χρήσης» συστατικού 
φαρμακευτικού προϊόντος δεν μπορεί να είναι μικρότερη 
από μία δεκαετία από την πρώτη συστηματική και τεκμη¬ 
ριωμένη χρήση της συγκεκριμένης ουσίας ως φαρμακευ¬ 
τικό προϊόν στην Ε.Ε. 

β)η τεκμηρίωση την οποία υποβάλλει ο αϊτών πρέπει να 
καλύπτει όλες τις πτυχές της αξιολόγησης της αποτελε- 
σματικότητας και να περιλαμβάνει ή να παραπέμπτει σε 
σχετική βιβλιογραφική επισκόπηση, λαμβάνοντας υπόψη 
μελέτες διεξαχθείσες πριν και μετά τη θέση σε κυκλοφο¬ 
ρία και δημοσιευμένη επιστημονική βιβλιογραφία με αντι¬ 


κείμενο την κτηθείσα πείρα υπό μορφή επιδημιολογικών 
μελετών και ιδίως συγκριτικών επιδημιολογικών μελετών. 
Πρέπει να υποβάλλεται παντός είδους τεκμηρίωση, τόσο 
θετική όσο και αρνητική 

γ) η έλλειψη πληροφοριών θα πρέπει να αντιμετωπίζε¬ 
ται με ιδιαίτερη προσοχή και να αναφέρονται οι λόγοι για 
τους οποίους,παρά την έλλειψη ορισμένων μελετών, τεκ- 
μαίρεται η αποτελεσματικότητα 

δ) η έκθεση των εμπειρογνωμόνων πρέπει να επεξηγεί 
την καταλληλότητα των υποβαλλόμενων δεδομένων που 
αφορούν προϊόν διαφορετικό από εκείνο που πρόκειται 
να τεθεί σε κυκλοφορία. Οφείλει επίσης να κρίνει κατά πό¬ 
σο το εξεταζόμενο προϊόν μπορεί να θεωρείται παρεμφε¬ 
ρές με το προϊόν στο οποίο πρόκειται να χορηγηθεί άδεια 
κυκλοφορίας παρά τις υφιστάμενες διαφορές 

ε) ιδιαίτερη σημασία έχει η κτηθείσα πείρα μετά την κυ¬ 
κλοφορία προϊόντων που περιέχουν τα ίδια συστατικά και 
οι αιτούντες θα πρέπει να επικεντρώνουν την προσοχή 
τους στο θέμα αυτό». 

Άρθρο 3 

Η παρούσα απόφαση τίθεται σε ισχύ από τη δημοσίευ¬ 
σή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΣ ΦΑΡΜΑΚΗΣ 

-♦- 

Αριθ. Α1α/891 (5) 

Μετατροπή θέσεων κλάδου γιατρών ΕΣΥ στο Περ/κό 
Πανεπιστημιακό Γενικό Νοσοκομείο Ηρακλείου. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 ,του άρθρου 25 του Ν. 
1397/83/ΦΕΚ 143/Α/83. 

2. Τις διατάξεις των άρθρων 56 και 64 του Ν. 
2071/92/ΦΕΚ123Α/92, όπως συμπληρώθηκαν με τα άρ¬ 
θρα 4 & 8 του Ν. 2194/94/ΦΕΚ 34 Α' /94. 

3. Τις διατάξεις της παρ. 2 του άρθρου 1 του Ν. 2469/ 
97/ΦΕΚ 38Ύ97 και το γεγονός ότι από τις διατάξεις της 
απόφασης αυτής δεν θα προκληθεί επιπλέον οικονομική 
επιβάρυνση στον κρατικό προϋπολογισμό. 

4. Τις διατάξεις του Ν. 2519/97/ΦΕΚ165/Α/97. 

5. Τις διατάξεις του Π.Δ. 55/96 (48/Α/96) Περιορισμός 
συναρμοδιοτήτων και την έκδοση διοικητικών πράξεων. 

6. Την αριθ. 1107147/1239/0067/96/ΦΕΚ 922 Β'/796 
απόφαση ανάθεσης αρμοδιοτήτων στον Υφυπουργό Οι¬ 
κονομικών Ν. Χριστοδουλάκη. 

7. Την αριθ. 11/1/12.1.2000 απόφαση του Δ.Σ. του Περι¬ 
φερειακού Πανεπ/κού Γενικού Νοσοκομείου Ηρακλείου, 
αποφασίζουμε: 

Η μία (1 ) κενή θέση κλάδου γιατρών ΕΣΥ, βαθμού Επι¬ 
μελητή Α' ειδικότητας Παθολογίας η οποία έχει συσταθεί 
με την αριθ. Α3β/13075/88 απόφαση (ΦΕΚ658/Β/88) στο 
Περιφερειακό Πανεπιστημιακό Γενικό Νοσοκομείο Ηρα¬ 
κλείου, μετατρέπεται με την παρούσα σε μία (1) θέση του 

ιδίου κλάδου, ειδικότητας Αιματολογίας, του ιδίου βαθ¬ 
μού στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. Α1α/1000 (6) 

Μετατροπή θέσεων κλάδου γιατρών ΕΣΥ στο Νομ. Γεν. 
Νοσοκομείο - Κ.Υ. Καρύστου. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1, του άρθρου 25 του Ν. 
1397/83/ΦΕΚ 143/Α/83. 

2. Τις διατάξεις των άρθρων 56 και 64 του Ν. 
2071/92/ΦΕΚ123Α/92, όπως συμπληρώθηκαν με τα άρ¬ 
θρα 4 & 8 του Ν. 2194/94/ΦΕΚ 34 Α'/94. 

3. Τις διατάξεις της παρ. 2 του άρθρου 1 του Ν. 
2469/97/ΦΕΚ 38797 και το γεγονός ότι από τις διατάξεις 
της απόφασης αυτής δεν θα προκληθεί επιπλέον οικονο¬ 
μική επιβάρυνση στον κρατικό προϋπολογισμό. 

4. Τις διατάξεις του Ν. 2519/97/ΦΕΚ165/Α797. 

5. Τις διατάξεις του Π.Δ. 55/96 (48/Α/96) Περιορισμός 
συναρμοδιοτήτων και την έκδοση διοικητικών πράξεων. 

6. Την αριθ. 1107147/1239/0067/96/ΦΕΚ 922 Β'/96 από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν.Χριστοδουλάκη. 

7. Την αριθ. 9/10.5.96 απόφαση του Δ.Σ. του Νομαρχια¬ 
κού Γενικού Νοσοκομείου - Κ.Υ. Καρύστου. 

8. Τα υπ’ αριθ. 67/27.5.96, αριθ. 1 /2.1.98 αριθ. 5/19.1.99, 
αριθ. 738/30.7.99 και αριθ. 2/21.1.2000 έγγραφα του Νομ. 
Γεν. Νοσ/μείου - Κ. Υ. Καρύστου, αποφασίζουμε: 

Η μία (1) κενή θέση κλάδου γιατρών ΕΣΥ, βαθμού Επιμε¬ 
λητή Β' ειδικότητας Γ εν. Ιατρικής η οποία έχει συσταθεί με 
την αριθ. Α3β/6783/12.5.87 απόφαση ( ΦΕΚ 240/Β) στο 
Νομ. Γεν. Νοσοκομείο - Κ.Υ. Καρύστου, μετατρέπεται με 
την παρούσα σε μία (1) θέση του ιδίου κλάδου, ειδικότητας 
Πνευμονολογίας, του ιδίου βαθμού στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. Α1α/12051 (7) 

Μετατροπή θέσεων κλάδου γιατρών ΕΣΥ στο Περ. Γ εν. 
Νοσοκομείο Ιωαννίνων «Γ. ΧΑΤΖΗΚΩΣΤΑ» 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1, του άρθρου 25 του Ν. 
1397/83/ΦΕΚ 143/Α/83. 


2. Τις διατάξεις των άρθρων 56 και 64 του Ν. 2071/92/ 
ΦΕΚ 123Α792, όπως συμπληρώθηκαν με τα άρθρα 4 & 8 
του Ν. 2194/94/ΦΕΚ 34 Α794. 

3. Τις διατάξεις της παρ. 2 του άρθρου 1 του Ν. 
2469/97/ΦΕΚ 38797 και το γεγονός ότι από τις διατάξεις 
της απόφασης αυτής δεν θα προκληθεί επιπλέον οικονο¬ 
μική επιβάρυνση στον κρατικό προϋπολογισμό. 

4. Τις διατάξειςτου Ν. 2519/97/ΦΕΚ165/Α797. 

5. Τις διατάξειςτου Π.Δ. 55/96 (48/Α/96) Περιορισμός 
συναρμοδιοτήτων και την έκδοση διοικητικών πράξεων. 

6. Την αριθ. 1107147/1239/0067/96/ΦΕΚ 922 Β796 από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν.Χριστοδουλάκη. 

7. Την αριθ. 29/11.10.99 (θέμα 3ο) απόφαση του Δ.Σ. 
του Περ. Γ εν. Νοσ. Ιωαννίνων «Γ. ΧΑΤΖΗΚΩΣΤΑ», αποφα¬ 
σίζουμε: 

4. Η μία (1) κενή θέση κλάδου γιατρών ΕΣΥ, ειδικότητας 
Ακτινοδιαγνωστικής με βαθμό Επιμελητή Β' η οποία έχει 
συσταθεί με την αριθ. Α3β/οικ. 88/4.1.90 (ΦΕΚ30/Β/ 
22.1.90) στο Περ. Γ εν. Νοσοκομείο Ιωαννίνων «Γ. ΧΑΤΖΗ¬ 
ΚΩΣΤΑ» μετατρέπεται μετηνπαρούσασε μία (1) θέση του 
ιδίου κλάδου, ειδικότητας Παιδιατρικής και βαθμού Επι¬ 
μελητή Β' στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. Α5/1071 (8) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6του Ν. 3366/55 καθώς και 
της παρ. 2 του άρθρου 8 του Ν. 2071/92. 

2. Τις αριθμ. 211,212, 213, 214, 215, 216/2000 αποφά¬ 
σεις της Εκτελεστικής Επιτροπής του ΚΕ.Σ.Υ. 

3. Την με αριθμ. Δ3α/οικ. 149/18.2.99 (ΦΕΚ Β' 165/99) 
απόφαση του Υφυπουργού Υγείας και Πρόνοιας για με¬ 
ταβίβαση αρμοδιοτήτων και του δικαιώματος υπογραφής 
εγγράφων «Με εντολή Υφυπουργού» για τον Τ ομέα Υγεί¬ 
ας, αποφασίζουμε: 

1. Κυρώνουμε τις ανωτέρω (2) σχετικές γνωμοδοτήσεις 
της ΕΈ. του ΚΕ.Σ.Υ., με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες, για 
άσκηση των γιατρών στις αναφερόμενες ειδικότητες: 

1. Νομ/κό Γεν. Νοσ/μείο Χανιών «ΑΓ. ΓΕΩΡΓΙΟΣ» 

Μ/Γυναικολογικό τμήμα: 2 χρόνια άσκηση στη Μ/Γυναι- 
κολογία. 

2. Νομ/κό Γεν. Νοσ/μείο ΑΘΗΝΩΝ «ΠΟΛΥΚΛΙΝΙΚΗ» 

Γαστρεντερολογικό τμήμα: 2 χρόνια άσκηση στη Γα- 

στρεντερολογία. 

3. Περιφ. Πανεπιστημιακό Γεν. Νοσ/μείο Ηρακλείου 
Κρήτης 

Θωρακοχειρουργικό Τμήμα: 2 χρόνια άσκηση στη Χει¬ 
ρουργική θώρακα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3633 


4. Νομ/κό Γενικό Νοσ/μείο Λιβαδειάς 

Ορθοπαιδικότμήμα: 1 χρόνο άσκηση στην Ορθοπεδική. 

5. Περιφ. Γενικό Νοσ/μείο «Γ. ΠΑΠΑΝΙΚΟΛΑΟΥ». 

Παιδοψυχιατρικό τμήμα: 2 χρόνια άσκηση στην Παιδο- 

ψυχιατρική. 

6. Νομ/κό Γεν. Νοσ/μείο Βόλου «ΑΧΙΛΛΟΠΟΥΛΕΙΟ». 

Οφθαλμολογικό τμήμα: 2 χρόνια άσκηση στην Οφθαλ¬ 
μολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 2000 

Με εντολή Υφυπουργού 
Ο Γ ενικός Διευθυντής Υπηρεσιών Υγείας 
Π. ΜΠΑΚΟΠΟΥΛΟΣ 

-♦- 

Αριθ. Α5/952 (9) 

Αναγνώριση Νοσοκομειακών Μονάδων ως κατάλληλης 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
καιτηςπαρ. 2του άρθρου 8του Ν. 2071/92. 

2. Την αριθμ. 181/11.2.2000 απόφαση της Εκτελεστικής 
Επιτροπής του ΚΕ.Σ.Υ. 

3. Την με αριθμ. Δ3β/οικ. 149/18.2.99 (ΦΕΚ Β' 165/99) 
απόφαση του Υφυπουργού Υγείας και Πρόνοιας για με¬ 
ταβίβαση αρμοδιοτήτων και του δικαιώματος υπογραφής 
εγγράφων «Με Εντολή Υφυπουργού» για τον Τομέα Υγεί¬ 
ας, αποφασίζουμε: 

I. Κυρώνουμε την ανωτέρω (2) σχετική γνωμοδότηση 
της Ε.Ε. του ΚΕ.Σ.Υ., με την οποία αναγνωρίζεται η ακό¬ 
λουθη νοσοκομειακή μονάδα, ως κατάλληλη, για άσκηση 
των γιατρών στην αναφερόμενη ειδικότητα. 

- Νοσοκομείο Λευκωσίας Κύπρου: Πλήρη άσκηση στη 
Γενική Ιατρική. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 


III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 2000 

Με εντολή Υφυππουργού 
Ο Γ ενικός Διευθυντής Υπηρεσιών Υγείας 
Π. ΜΠΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 2/254/0022/26.1.2000 απόφαση Γενικών Γραμμα¬ 
τέων Δημ. Πολ. Υπ. Οικον. και Κοιν. Ασφ. του Υπ. Εργασίας 
και Κοινωνικών Ασφαλίσεων που δημοσιεύθηκε στο ΦΕΚ 
143/Β/14.2.2000 στη σελίδα 1996: α) στην παράγραφο 1Γ 
του διατακτικού μετά τη φράση «Ταμείο Προν. Προσ. 
Εταιρειών Λιπασμάτων» προστίθεται η φράση «Ταμείο 
Προνοίας Εργατοϋπαλλήλων Μετάλλου», β) ομοίως στην 
παράγραφο 1Δ του διατακτικού αυτής, μετά τη φράση 
«Επικουρικό Ταμείο Υπαλλήλων Αστυνομίας Πόλεων», 
προστίθεται η φράση «Επικουρικό Ταμείο Υπαλλήλων Π υ- 
ροσβεστικού Σώματος», και γ) στην προτελευταία παρά¬ 
γραφο του διατακτικού της ίδιας απόφασης, μετά τη φρά¬ 
ση «Από την ημερομηνία ισχύος .... καταργείται», προστί¬ 
θεται η φράση «, με εξαίρεση την παράγραφο Γ αυτής». 

(Από το Υπουργείο Οικονομικών) 

-♦- 

(11) 

Στην 905/5.1.2000 απόφαση του Υπουργού Δικαιοσύ¬ 
νης «περί καθορισμού του παρακρατουμένου ποσοστού 
από τον δικηγορικό Σύλλογο Χαλκίδας από τις αμοιβές 
των δικηγόρων σύμφωνα με τα άρθρα 96, 96Α, 161 ν.δ. 
3026/54 και 9, 10Ν. 1093/80 που δημοσιεύθηκε στο ΦΕΚ 
33/20.1.2000 τ. Β' γίνεται η εξής διόρθωση: 

Από το εσφαλμένο «3) την αριθμ. 69166/87 απόφαση 
του Υπουργού Δικαιοσύνης» στο ορθό: «3) τις αριθμ. 
69166/87,57513/78 και 101895/78 αποφάσεις του Υπουρ¬ 
γού Δικαιοσύνης». 


(Από το Υπουργείο Δικαιοσύνης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































